《奉和圣制同二相已下群官乐游园宴》
唐代·崔沔

五日酺才毕，千年乐未央。复承天所赐，终宴国之阳。

地胜春逾好，恩深乐更张。落花飞广座，垂柳拂行觞。

庶尹陪三史，诸侯具万方。酒酣同抃跃，歌舞咏时康。

作者简介：崔沔 673～739年，字善冲，唐朝诗人。京兆长安（今陕西西安）人，原籍博陵，今河北安平，进士出身。应制举，对策为天下第一，累迁祠部员外郎。睿宗朝转著作郎，开元中历秘书监太子宾客。二十七年卒，年六十七，赠礼部尚书，谥曰孝。